ΓΕΩΓΡΑΦΙΑ-ΓΕΩΛΟΓΙΑ

Β΄ΓΥΜΝΑΣΙΟΥ

ΕΡΩΤΗΣΕΙΣ :ΤΟ ΦΥΣΙΚΟ ΠΕΡΙΒΑΛΛΟΝ ΤΗΣ ΕΥΡΩΠΗΣ

1. Ποια είναι η ηλικία της Γης;

ΑΠΑΝΤΗΣΗ:Η Γη έχει ηλικία 4,6 δισεκατομμύρια χρόνια περίπου. ΣΕΛ 27

1. Αναφέρετε ονομαστικά τους γεωλογικούς αιώνες.

ΑΠΑΝΤΗΣΗ:Α)Προτεροζωϊκός,β)Παλαιοζωικός,γ)Μεσοζωικός,δ)Καινοζωϊκός. ΣΕΛ 26

1. Ποιοι οργανισμοί παρατηρήθηκαν σε κάθε γεωλογικό αιώνα;

ΑΠΑΝΤΗΣΗ:Για τον Προτεροζωικό έχουμε λίγα στοιχεία.Στο Παλαιοζωικό αιώνα υπάρχουν ασπόνδυλα,τα οποία βγαίνουν και στη ξηρά και δάση από ψηλά αειθαλή δέντρα.Στο Μεσοζωικό αιώνα εμφανίζονται τα ερπετά και τα κωνοφόρα φυτά.Είναι η εποχή των δεινοσαύρων.Ο Καινοζωικός αιώνας είναι η εποχή των Θηλαστικών και των σύγχρονων φυτών. ΣΕΛ 27

1. Πού οφείλεται η ορογένεση;

ΑΠΑΝΤΗΣΗ:Η θερμότητα που παράγει ο πυρήνας της Γης είναι υπεύθυνη για τη δημιουργία των ρευμάτων μεταφοράς στον μανδύα.Τα ρεύματα αυτά μεταφέρουν ύλη και ενέργεια και μετακινούν τις λιθοσφαιρικές (ή τεκτονικές) πλάκες πάνω στις οποίες βρίσκονται οι ήπειροι.Οι πλάκες καθώς μετακινούνται,πλησιάζουν μεταξύ τους (συγκλίνουν-συγκρούονται) ή απομακρύνονται (αποκλίνουν) ή κινούνται πλευρικά (παράλληλα).Η κίνηση των λιθοσφαιρικών πλακών ευθύνεται για την ορογένεση ,δηλαδή για τη δημιουργία των βουνών και των υποθαλάσσιων οροσειρών.ΣΕΛ 28

1. Αναφέρετε τις Πτυχώσεις και ποια βουνά σχηματίστηκαν σε κάθε πτύχωση στην Ευρώπη.

ΑΠΑΝΤΗΣΗ:Α) Καληδόνια πτύχωση (στο τέλος Προτεροζωϊκού αιώνα και αρχή Παλαιοζωϊκού αιώνα)🡪 Σκανδιναβικές Άλπεις,Όρη Σκωτίας.β) Ερκύνια ή Βαρίσκια Πτύχωση (στο μέσο του Παλαιοζωϊκού αιώνα)🡪 Βουνά της Ιβηρικής χερσονήσου (εκτός από Πυρήναια και Σιέρα Νεβάδα),Ιούρας Γαλλίας-Ελβετίας,Μέλανας Δρυμός Γερμανίας,Ουράλια Όρη.γ)Αλπική Πτύχωση(πριν από περίπου 60 εκατομμύρια χρόνια)🡪βουνά Νότιας Ευρώπης ,όπως τα Καρπάθια,ο Αίμος,ο Καύκασος,οι Άλπεις, η Πίνδος στην Ελλάδα. ΣΕΛ 28

1. Πώς δημιουργήθηκε η Ισλανδία;

ΑΠΑΝΤΗΣΗ: Από την απομάκρυνση της βορειοαμερικανικής από την ευρασιατική λιθοσφαιρική πλάκα.Λόγω της απομάκρυνσης των πλακών ,το κενό ανάμεσα τους καλύφθηκε από ρευστό υλικό από το εσωτερικό της Γης ο οποίος ρευστοποιήθηκε και έδωσε νέο φλοιό και τη δημιουργια της Ισλανδίας. ΣΕΛ 26

1. Ποια πλάκα βυθίζεται; Η Ευρασιατική ή η Αφρικανική;

ΑΠΑΝΤΗΣΗ: Βυθίζεται η Ευρασιατική πλάκα κάτω από την Αφρικανική (και αυτό μπορεί να οδηγήσει σε εξαφάνιση της Μεσογείου).ΣΕΛ 28

1. Αναφέρετε ονομαστικά της ενότητες της Ευρώπης κατά το σχηματισμό της.

ΑΠΑΝΤΗΣΗ:Α)Αρχαιοευρώπη (στο Προτεροζωικό αιώνα),β)Παλαιοευρώπη (στις αρχές του Πσλαιοζωϊκού αιώνα),γ)Μεσοευρώπη (μέσα του Παλαιοζωϊκού αιώνα),δ)Νεοευρώπη (στην αρχή του Καινοζωϊκού).

1. Σε ποια ενότητα ανήκει η Ελλάδα; Γιατί η Ελλάδα έχει ψηλά και απότομα βουνά και λίγες πεδιάδες;

Η Ελλάδα ανήκει στη Νεοευρώπη που άρχισε να σχηματίζεται στην αρχή του Καινοζωικού αιώνα.Εώς τότε το μεγαλύτερο μέρος της Νότιας Ευρώπης ήταν κάτω από τη θάλασσα.Με την Αλπική Πτύχωση οι περιοχές αυτές αναδύθηκαν από το νερό και σχηματίστηκαν τα βουνά τους.Τα ψηλά και απότομα βουνά της δεν έχουν ακόμα διαβρωθεί αρκετά (από νερό ,οργανισμούς,αέρα) ,ώστε να χάσουν ύψος και να εξομαλυνθούν.Γι ΄αυτό δεν υπάρχουν μεγάλες πεδιάδες στη Νότια Ευρώπη και όσες υπάρχουν είναι στενές και επιμήκεις.